**Europa creştină în mileniul I**

Migraţiile au avut urmări importante în Europa:

* **oraşele romane au fost distruse,**
* **populaţia a scăzut, nivelul de civilizaţie a scăzut,**
* **oamenii s-au retras spre zonele rurale,**
* **drumurile au devenit nesigure,**
* **a apărut foametea iar epidemiile făceau ravagii.**

Totuşi a rămas din civilizaţia romană **religia creştină, limba, legile şi idea de stat**.

În **Evul Mediu** statul devine un bun personal al regelui ( monarhului ) pe când în **Antichitate** statul era văzut ca protector a întregii populaţii

În locul Imperiului Roman de Apus s-au format **regate barbare**. Unele au fost trecătoare iar altele au rezistat până astăzi. **Creştinismul** a unit pe cei care rezistau în faţa barbarilor.

**Între sec. V-XII dH toate popoarele europene s-au creştinat**. Primele s-au creştinat **popoarele germanice** iar ultimele **popoarele scandinavice** din nord. După creştinare **barbarii au încetat jafurile**. Biserica a început să aibă un rol tot mai important.

Biserica a fost singura instituţie care a rezistat pe perioada migraţiilor. **Regii erau consideraţi aleşii lui Dumnezeu** iar **Biserica se ocupa de mântuirea sufletelor**. Regii erau încoronaţi în Biserică

**La început Biserica a frânat dezvoltarea ştiinţei şi artei**, negând tot ce a fost în perioada păgână. A salvat unele documente antice ( manuscrise , documente ) şi **a transmis mai departe scrierea**. Singurii care ştiau carte erau reprezentanţii Bisericii, iar mănăstirile erau singurele centre de cultură.

Biserica a intervenit şi asupra luptătorilor, obligându-i la anumite reguli. Au apărut **cavalerii** care erau binecuvântati de Biserică .

Biserica avea pe la anul 1000 doi conducători importanţi : **Papa de la Roma şi Patriarhul de la Constantinopol.** Ambii se subordonau regilor sau împăraţilor.



Papii au reuşit să devină mai puternici ca regii începând cu sec. XI Împăratul german Henric al IV-lea a fost umilit de papa Grigore al VII-lea. Papa l-a excomunicat pe împărat, supuşii acestuia începând să nu-i mai respecte ordinele. **Excomunicarea** era excluderea de la Biserică şi implicit de la recunoaşterea lui Dumnezeu. Era pedeapsa cea mai grea pentru un rege. Pentru a fi iertat împăratul german s-a dus în faţa Papei care l-a ţinut în frig şi umilindu-l la **Canosa**. Diferenţele dogmatice au dus la separarea Bisericii în două. **Dogmatica** este ceea ce ţine de învăţătura Bisericii.

Separarea Bisericii în Biserica Catolică („Universală”) şi Biserica Ortodoxă („drept-măritoare”) s-a produs în **anul 1054 şi s-a numit „Marea Schismă „**